אוויקה סיליניה

אוויקה סיליניה (בלטבית: Evika Siliņa; נולדה ב-3 באוגוסט 1975) היא פוליטיקאית לטבית, המכהנת כראש ממשלת לטביה מאז 15 בספטמבר 2023, והיא האישה השנייה בתפקיד זה.<ref></ref> היא כיהנה בעבר כשרת הרווחה בקבינט השני בראשות קרישיאניס קרינש.<ref></ref>

== ביוגרפיה ==
=== ראשית חייה ===
סיליניה נולדה בריגה ב-3 באוגוסט 1975. היא למדה משפטים באוניברסיטת לטביה משנת 1993 עד 1997. היא קיבלה תואר ראשון במשפטים, והוסמכה כמשפטנית. לאחר מכן השלימה תואר שני במדעי החברה, המשפט הבינלאומי והמשפט האירופי.<ref></ref>

משנת 2003 עד 2012 היא עבדה כעורכת דין, המתמחה בדיני עסקים בינלאומיים ומקומיים. בתקופה זו עבדה סיליניה עם השירותים המשפטיים של חברות תקשורת אלקטרונית ציבורית (טלקומוניקציה, אינטרנט), כמו גם הקמה וייעוץ של ארגונים לא ממשלתיים.

=== קריירה פוליטית ===
סיליניה בכנס בסאיימה, 3 ביוני 2016
סיליניה נואמת בסיימה, 1 בנובמבר 2022
במהלך הבחירות לפרלמנט בלטביה ב-2011, סיליניה הציגה את עצמה כמועמדת ל"מפלגה הרפורמית של זטלרס" בריגה, אך לא נבחרה.<ref></ref> בין השנים 2011–2012 שימשה יועצת משפטית של משרד הפנים הלטבי.

סיליניה כיהנה כמזכירה פרלמנטרית במשרד הפנים הלטבי מינואר 2013 עד 23 בינואר 2019.<ref></ref> בנוסף ייצגה את המשרד בכמה ארגונים בינלאומיים כמו האו"ם והאינטרפול.<ref></ref>

לאחר אישור קבינט השרים בראשות ראש הממשלה קרישאניס קרינש ב-23 בינואר 2019, היא קיבלה את תפקיד העוזרת הפרלמנטרית של ראש הממשלה.<ref name="santa.lv"></ref>

סיליניה התמודדה כמועמדת בבחירות לפרלמנט בלטביה ב-2022 ממפלגת האחדות החדשה ונבחרה במקום ה-14.<ref></ref>

ב-6 בדצמבר 2022 הוכרזה סיליניה כשרת הרווחה בממשלת קרישאניס קרינש.<ref></ref> הקבינט החדש הושבע ב-14 בדצמבר.

כשרה, העלאת הכנסת המינימום הייתה אחת ממטרותיה העיקריות.<ref></ref> ב-23 בפברואר 2023 היא מונתה על ידי ראש הממשלה כחברה בוועדה הנושאית החדשה שהוקמה על קרנות האיחוד האירופי.<ref></ref> ב-4 ביולי 2023, משרדה הביא לסאימה את אשרור אמנת איסטנבול עם הסתייגויות מסוימות ואי-תמיכה של השותפה הממשלתית הברית הלאומית.<ref></ref>

==== ראש ממשלת לטביה ====
ב-16 באוגוסט 2023, לאחר התפטרותו של קרישיאניס קרינש, מפלגת "האחדות החדשה" מינתה את סיליניה כמועמדת לתפקיד ראש הממשלה.<ref></ref> ב-24 באוגוסט, היא התבקשה על ידי הנשיא אדגארס רינקביצ'ס להרכיב ממשלה.<ref></ref>

ב-29 באוגוסט, הרשימה המאוחדת סירבה להיות חלק מממשלת קואליציה בת ארבע מפלגות.<ref></ref> ב-1 בספטמבר ציינה סיליניה כי בכוונתה ליצור רוב פרלמנטרי חדש עם איחוד הירוקים והחקלאים (ZZS) והפרוגרסיבים (P).<ref></ref> 12 ימים לאחר מכן היא חשפה את הרכב הממשלה החדשה, שבה היו ל"אחדות החדשה" (JV) שבעה משרדים, לאיחוד הירוקים והחקלאים (ZZS) ארבעה ולפרוגרסיבים (P) שלושה, כאשר ארטורס קרישאניס קרינש ישמש כשר החוץ.<ref></ref>

הקואליציה הממשלתית בראשות סיליניה זכתה באמון הרוב הפרלמנטרי בסאימה ב-15 בספטמבר 2023, וקיבלה 53 קולות. היא הצהירה כי תשאף להכללת המיעוט דובר הרוסית, ותקדם את לימוד הלטבית במערכת החינוך. הממשלה גם שואפת להגדיל את התקציב הצבאי ולהשלים את בניית המכשול בגבול המדינה עם רוסיה ובלארוס.

סיליניה היא האישה השנייה שהפכה לראש ממשלת לטביה, אחרי לאימדוטה סטראויומה שכיהנה בשנים 2014–2016.<ref></ref>

=== חיים אישיים ===
סיליניה נשואה לאַיְגַרְס ולבני הזוג שלושה ילדים.<ref name="diepresse"></ref>

בנוסף לשפת האם שלה לטבית, סיליניה שולטת באנגלית וברוסית שוטפת.<ref name="iem.gov.lv"></ref>

== קישורים חיצוניים ==

== הערות שוליים ==

קטגוריה:נשים בראשות ממשלה
קטגוריה:ראשי ממשלת לטביה
קטגוריה:שרי ממשלת לטביה
קטגוריה:שרי רווחה
קטגוריה:ילידות 1975
קטגוריה:ילידי 1975